In Christi nomine. Notum sit tam presentibus quam futuris, quod ego Durannus et uxor mea Ranentrudis donamus Deo et sanctis apostolis ejus Petro et Paulo et ad locum Cluniacum, in quo preesse videtur domnus Odilo abbas, aliquid de nostra hereditate que sita est in pago Matisconensi, in villa Dombinas, scilicet unam vineam cum curtilo simul tenente; habet autem terminationes a mane via publica, a meridie similiter, a sero terra Sancti Marcelli, ab aquilone terra francorum. Facio autem hanc donationem pro animabus et remidio Gisle, Oficie et mee et omnium parentum meorum. Si quis autem calumpniare eam voluerit, iram incurrat omnipotentis Dei, et coactus judiciaria potestate, libram argenti persolvat, et hæc [donatio] firma et stabilis permaneat, cum stipulatione subnixa. S. Duranni et uxoris sue Raentrudis. S. Ansedei. S. Arsende. S. Bernardi. S. Subaldi. S. Alarici. S. Girbaldi. S. Tetbranni. S. Bernardi. S. Grimardi. Actum Cluniaco publice. Arnulfus recognovit levita.